KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2010 M. LIEPOS 23 D. SPRENDIMO NR. T-471 „DĖL KASINĖJIMO (ŽEMĖS) DARBŲ KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO TAISYKLIŲ PATVIRTINIMO“ PAKEITIMO

2014 m. liepos 10 d. Nr. T-405

Kaunas

Kauno miesto savivaldybės taryba n u s p r e n d ž i a:

Pakeisti Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisyklių, patvirtintų Kauno miesto savivaldybės tarybos 2010 m. liepos 23 d. sprendimu Nr. T-471 „Dėl Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisyklių patvirtinimo“ 4 punktą:

1. Pakeisti antrąją pastraipą ir ją išdėstyti taip:

„Kasinėjimo (žemės) darbai – viena iš statinio statybos bendrųjų darbų rūšių, kai statybos reikmėms kasamas gruntas, pilamas atvežtinis gruntas ar atliekami požeminių komunikacijų ir (ar) inžinerinių statinių tvarkybos darbai.“

2. Papildyti septintąja pastraipa:

„Inžineriniai statiniai – susisiekimo komunikacijos (visų rūšių transporto bei pėsčiųjų judėjimo vietos), inžineriniai tinklai, kanalai, taip pat visi kiti statiniai, kurie nėra pastatai.“

Savivaldybės meras	Andrius Kupčinskas